GM Uzbekistan AJning rasmiy veb saytida “Mijozlar uchun xizmatlar” nomli yangi bo‘lim ochildi

GM Uzbekistan AJning rasmiy saytida “Mijozlar uchun xizmatlar” nomli yangi bo‘lim ochildi, deb xabar berdi kompaniyaning Facebook’dagi rasmiy sahifasi.

Ushbu bo‘lim orqali avtomobillar sotuvi tartibining ahvoli, ayni vaqtdagi narxlar, avtomobil sotib olish uchun yozilgan elektron arizaning holati, shuningdek, dilerlik tashkilotlari uchun ochiq bo‘lgan avtomobillar ro‘yxati bilan tanishish mumkin bo‘ladi.
Bo‘limdagi ma’lumotlar doimiy ravishda quyidagicha yangilanib turiladi: narxlar bo‘yicha — har hafta, mavjud avtomobillar bo‘yicha esa — har kuni.